VAIO-brugervejledning

Reference

# Brug af pegefeltet

Du kan flytte markøren på computerskærmen ved at bevæge fingeren over pegefeltet.
Når markøren peger på det ønskede element eller objekt, kan du trykke på venstre eller højre tastzone for at udføre en række forskellige kommandoer eller åbne menuer.

1. Venstre tastzone

1. Højre tastzone

Tip!

- Pegefeltets form varierer, afhængigt af hvilken model du har købt.

### Klikke

Peg med markøren på det ønskede element eller objekt, og tryk på den venstre tastzone én gang.
Du kan også trykke på pegefeltet én gang.

### Dobbeltklikke

Peg med markøren på det ønskede element eller objekt, og tryk hurtigt på den venstre tastzone to gange.
Du kan også trykke hurtigt to gange på pegefeltet.

### Højreklikke

Peg med markøren på det ønskede element eller objekt, og tryk på den højre tastzone én gang.
Du kan også trykke på pegefeltet med to fingre.
Du kan få vist forskellige genvejsmenuer, alt efter hvor markøren er placeret.

### Trække

Peg med markøren på det ønskede element eller objekt, tryk én gang på venstre tastzone, og træk fingeren over pegefeltet, mens du holder zonen nede.
Du kan også trykke hurtigt to gange på pegefeltet og trække fingeren på det andet tryk.

### Trække og slippe

Træk et ikon, som f.eks. en fil, hen på den ønskede placering, og slip den venstre tastzone.
Du kan også trykke hurtigt to gange på ikonet og trække fingeren i den ønskede retning på det andet tryk. Løft fingeren, når objektet er på den ønskede placering.

### Rulle

Lad to fingre glide op og ned på pegefeltet for at rulle lodret på skærmen.
Lad to fingre glide fra side til side på pegefeltet for at rulle vandret på skærmen.

### Sådan går du tilbage eller frem uden at bevæge markøren

Når du ser på websteder, fotos mv., skal du placere tre fingre på pegefeltet og lad dem glide fra side til side for at udføre tilbage/frem-handlingen uden at bevæge markøren.

### Sådan kan du zoome ind eller ud

Når du ser på websteder, fotos mv., kan du zoome ved at føre to fingre sammen eller fra hinanden. Før fingrene fra hinanden for at zoome ind, og knib dem sammen for at zoome ud.

### Sådan åbner du app-menuen

Sæt fingeren på den øverste kant af pegefeltet, og træk fingeren nedad.
App-menuen vises ikke, hvis den ikke understøttes af app'en.

### Sådan åbner du amuletter

Sæt fingeren på den højre kant af pegefeltet, og træk fingeren mod venstre. [Detaljer]

### Sådan skifter du mellem apps

Hvis du vil skifte til den kørende app, skal du sætte fingeren på den venstre kant af pegefeltet og trække fingeren mod højre. Hvis der kører mere end én app, skal du gentage denne handling for at skifte mellem apps i faldende orden fra den sidst benyttede app.
Bemærk!

- Bevægelsesfunktionen (rulle, tilbage/frem, zoome ind/zoome ud, åbne app-menu, åbne amuletter, skifte mellem apps) kan være deaktiveret på grund af særlige driftsbetingelser for din VAIO-computer eller på grund af indstillinger af pegefeltet.

Tip!

- Du kan finde flere oplysninger om, hvordan du bruger pegefeltet, ved at starte VAIO Control Center [Detaljer], klikke på Mouse and Keyboard og følge instruktionsfilmene.

Relaterede emner
Aktivering/deaktivering af pegefeltet
Deaktivering af pegefeltets trykkefunktion
Aktivering/deaktivering af bevægelsesfunktionen